Diari Oficial de la Generalitat Valenciana


Sumari del DOGV 5023, del 08-06-2005 (2005/6576)

RESOLUCIÓ ampliatòria de la dictada el 24 de maig de 2005 per la Conselleria d'Economia, Hisenda i Ocupació, per mitjà de la qual s'establien els servicis essencials mínims, amb ocasió de la vaga plantejada en el sector de neteja d'edificis i locals de la província de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/06/03/(1)/dof/vci/html**

### Dades del document

Número de DOGV
:   5023

Data del DOGV
:   08-06-2005

Secció del DOGV
:   I. DISPOSICIONS GENERALS

Número del document
:   2005/6576


Data del document
:   03-06-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * vaga
    * empresa de serveis
    * dret de vaga
    * legislació

RESOLUCIÓ ampliatòria de la dictada el 24 de maig de 2005 per la Conselleria d'Economia, Hisenda i Ocupació, per mitjà de la qual s'establien els servicis essencials mínims, amb ocasió de la vaga plantejada en el sector de neteja d'edificis i locals de la província de València. [2005/X6576]
  
Vista la resolució de referència, i en haver-se advertit que els servicis mínims a prestar inclosos en l'apartat primer A, ?Centres sanitaris?, resulten insuficients, d'acord amb el punt tercer de la resolució mencionada, tenint en compte el greu risc que per a la salut pública constaten els servicis sanitaris, com a conseqüència de la vaga i pel seu caràcter continuat, cal modificar estos servicis essencials mínims. Tot això tenint en compte que el legítim exercici del dret de vaga no ha de suposar, sota cap concepte, un risc per a la salut de les persones afectades pel dit exercici i que en el present cas, entre els locals afectats per la vaga es troben, entre altres de caràcter públic, centres sanitaris, en els quals es presta un servici públic de caràcter essencial i prioritari per a la comunitat, i en els quals una neteja i higiene mínimes resulten indispensables per a evitar conseqüències lesives per a la salut. Per tot això, resolc:
  
Primer
  
En relació amb la Resolució dictada en data 24 de maig de 2005, de la Conselleria d'Economia, Hisenda i Ocupació, per la qual s'establixen els servicis essencials mínims amb ocasió de la vaga plantejada en el sector de neteja d'edificis i locals de la província de València, es realitzen les ampliacions següents:
  
A. Centres sanitaris:
  
Es prestaran com a servicis mínims el 100% dels servicis normals, a més dels especificats en la Resolució de 24 de maig de 2005 i la resolució aclaridora de 2 de juny de 2005, i s'hi afegix un nou apartat del tenor següent:
  
27. Transport i repartiment de roba neta a tots els centres, servicis i unitats que utilitzen roba, així com la recollida de roba bruta, la seua classificació i transport a la bugaderia.
  
Segon
  
Que es notifique la resolució als sindicats convocants, al Comité de Vaga, a les conselleries afectades i a la representació empresarial.
  
Tercer
  
La present resolució tindrà efectes immediats des de la data de la notificació a les parts interessades.
  
Que s'advertisca amb la notificació a les parts que la present resolució és definitiva i que contra ella podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de deu dies següents a la notificació, d'acord amb el que disposen els articles 114 i següents que establixen el procediment per a la protecció dels drets fonamentals de la persona en la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm. 167, de 14.07.1998).


Còpia Permalink ELI